Neem osteoporose toe? | Health24
Volgens die Wêreldgesondheidsorganisasie is osteoporose die algemeenste beensiekte.
Volgens die Wêreldgesondheidsorganisasie is osteoporose die algemeenste beensiekte. In baie lande is daar 'n groot toename in heupbreuke: Die syfer het die afgelope 30 jaar byna verdubbel.
Twee moontlike redes hiervoor is ons onaktiewe leefstyl en 'n bevolking wat ál ouer word.
"Die grootste bekommernis is dat tot 20 persent van alle mense met 'n heupfraktuur binne 'n jaar sterf weens chirurgiese komplikasies," sê Tereza Hough van die Nasionale Osteoporosestigting van Suid-Afrika.
"En pasiënte wat nie goed kan beweeg nie, loop die gevaar van longontsteking en bloedklonte, veral bejaardes."
Die algemeenste osteoporotiese frakture tas die ruggraat aan en veroorsaak 'n verlies aan lengte, chroniese rugpyn en 'n boggelrug. Volgende op die lys is polsbreuke en laastens heupbreuke.